Presuda Općeg suda od 19. rujna 2018. – HD protiv Parlamenta
(predmet T-604/16)1
(„Javna služba – Dužnosnici – Primici od rada – Obiteljski doplaci – Naknada za kućanstvo – Naknada za obrazovanje – Naknada za uzdržavano dijete – Pretpostavke za određivanje – Smanjenje naknade slične naravi koja se prima iz drugih izvora – Povrat preplaćenih iznosa – Odluke o prestanku prava na određene naknade – Pogreška koja se tiče prava – Očita pogreška u ocjeni”)
Jezik postupka: francuski
Stranke
Tužitelj: HD (zastupnik: C. Bernard-Glanz, odvjetnik)
Tuženik: Europski parlament (zastupnici: M. Ecker i L. Deneys, agenti)
Predmet
Zahtjev na temelju članka 270. UFEU-a radi poništenja, kao prvo, odluka Parlamenta od 21. rujna, 5. listopada, 27. studenoga i 15. prosinca 2015. o povratu iznosa koje je tužitelj neosnovano primio s naslova naknade za obrazovanje, kao drugo, odluka Parlamenta od 5., 13., 23. listopada, od 5., 11. i 12. studenoga 2015. o povratu iznosa koje je tužitelj neosnovano primio s naslova naknade za obrazovanje i naknade za uzdržavano dijete i kojima mu se uskraćuje njegovo pravo na naknadu za kućanstvo i, kao treće, „po potrebi”, odluke od 21. travnja 2016. o odbijanju njegove žalbe.
Izreka
Tužba se odbija.
HD-u se nalaže snošenje troškova.
____________
1     SL C 326, 5. 9. 2016. (predmet prvotno upisan pred Službeničkim sudom Europske unije pod brojem F-34/16 i prenesen Općem sudu Europske unije 1. 9. 2016.).